เชื่อว่าในขณะนี้ คงไม่มีใครไม่รู้จักกับแบรนด์ S&P ที่อยู่คู่กับคนไทยมาอย่างยาวนาน ซึ่งวันนี้เราจะพาทุกคนมารู้จักกับ S&P ลุคใหม่ ในชื่อ SNP จากที่เคยเป็นร้านทานข้าวกับครอบครัว ปรับลุคมาให้เป็นคาเฟ่ทันสมัยเอาใจคนรุ่นใหม่

ซึ่งร้าน SNP Headquarter ถูกตั้งขึ้นมาให้เป็นร้านต้นแบบ ที่เป็นทั้งร้านอาหาร มี espresso bar, เครื่องดื่มเก๋ๆ, cake studio ทำเค้กสดใหม่ที่มีการแต่งหน้าเค้กครีเอตแบบต่างๆ จากบัตเตอร์ครีม สำหรับออกคอลเลคชันใหม่มาตามฤดูกาลเรื่อยๆ และส่วนของ baking lab สถานที่ที่ทำขนมปัง ครัวซองต์ เบเกอรีสดใหม่ต่างๆ กรุ่นจากเตา แถมยังมีกิจกรรม workshop ที่จะเปิดให้ลูกค้าได้เข้าร่วม ไม่ว่าจะเป็นการทำคัพเค้กตามเทศกาล หรือจะเป็นการลองมาทำกาแฟดริปด้วยตนเอง สามารถติดตามข่าวสารกิจกรรมในได้แฟนเพจของทางร้านเลยค่ะ

ในส่วนของคอนเซปต์เมนูอาหารยังคงความเป็น SNP ไว้แต่จะเพิ่มรสชาติความเข้มข้น ความแซ่บและความจัดจ้านลงไป และจัดจานเสิร์ฟอย่างทันสมัย มองไปเมนูไหนๆ ก็หน้าตาน่าสั่งมาทานทั้งหมดจริงๆ ค่ะ ดีต่อใจ<3
เริ่มด้วยจานเบาๆ แต่รสชาติไม่เบาตามอย่าง Pork Knuckle & Thick Cut Smoked Ham Spicy Salad with Black Olives (260 บาท) ยำสลัดขาหมูกรอบ เป็นการฟิวชันระหว่างอาหารไทยและฝรั่งที่ลงตัวอย่างไร้ที่ติ กลิ่นหอมๆ ของเครื่องสมุนไพรไทยอย่างกระเทียม หอมแดง ตะไคร้ซอย พริกขี้หนู เข้ากันได้ดีกับมะกอกดำและสะระแหน่ เพิ่มอรรถรสด้วยขาหมูกรอบที่ทอดมาอย่างดี

เรียกน้ำย่อยกันต่อด้วย Salt & Chili French Fries (150 บาท) เฟรนช์ฟรายส์คั่วพริกเกลือชวนเคี้ยวเพลิน ได้ลองชิ้นแรกแล้วจะหยุดไม่ได้ เคล็ดลับความกรอบอยู่ที่การนำตัวเฟรนช์ฟรายด์ไปชุบแป้งทอดอีกรอบหนึ่ง แล้วนำมาคั่วกับเครื่องกระเทียมและพริก ปรุงรสด้วยเกลืออีกหน่อย กลิ่นหอมของพริกกระเทียมและรสชาติเค็มเล็กน้อย ยิ่งจิ้มทานกับซอสมายองเนสที่ทางร้านเสริมรสชาติด้วยแองโชวี่ กระตุ้นน้ำย่อยได้อย่างดี

Scrambled Eggs with Smoked Salmon & Hollandaise Sauce (240 บาท) ไข่กวนหอมๆ กับเนื้อปลาแซลมอนรมควันชิ้นโตราดด้วยซอสฮอลันเดส เสิร์ฟคู่กับขนมปังบาแกตต์ ตัวไข่กวนเนื้อนุ่ม ละมุน หอมกลิ่นเนยที่ทางร้านเลือกใช้เป็น “Pure Creamery Butter Unsalted เนยชนิดจืด ตราออร์คิด” ซึ่งเนยนี่แหละค่ะ คือเสน่ห์ของไข่กวน ด้านใต้เป็น sautee mushroom กับ baby spinach เมื่อทานพร้อมกับแซลมอนรมควันที่ท็อปมาด้านบนแล้ว เป็นการเติมเต็มมื้อเช้าที่ดีจริงๆ ค่ะ

อยากทานจานหนักหน่อย แนะนำ Penne Carbonara with Salted Egg Yolk (240 บาท) เพนเนคาโบนาราไข่เค็ม เมนูขายดีของทางร้าน แค่เสิร์ฟมาหน้าตาก็ชนะเลิศแล้วค่ะ เส้นเพนเนลวกมาแบบอัลเดนเต คลุกเคล้าซอสคาร์โบนาราเข้มข้น ชีสพาร์เมซานและเบคอน ทานกับไข่เค็มลูกโต เพิ่มรสชาติ แถมยิ่งมีกลิ่นหอมจาก “Pure Creamery Butter Unsalted เนยชนิดจืด ตราออร์คิด” ช่วยเพิ่มความฟินเข้าไปอีก เวลาทานลองบีบเลมอนลงไป จะได้กลิ่นหอมและรสเปรี้ยวเบาๆ จากเลมอน ช่วยตัดเลี่ยนได้เป็นอย่างดี

French Toast Wrapped in Bacon (240 บาท) ขนมปังชุบไข่พันเบคอน ขนมปัง english bread ชิ้นโต สอดไส้ด้วยชีสเนื้อนุ่ม ห่อด้วยเบคอนชิ้นหนา แล้วนำไปทอดกับ “Pure Creamery Butter Unsalted เนยชนิดจืด ตราออร์คิด” เพิ่มความหอม เมื่อเบคอนเกรียมแล้วจึงนำไป deep fried เวลาทานให้ราดเมเปิลซีรัปลงไป กลายเป็นความฟินที่ลงตัวสุดๆ

อยากให้ทุกคนได้มาลองความหลากหลายที่ SNP Headquater ทั้งเค้กต่างๆ และอาหารหลากหลายเมนูที่หาทานไม่ได้ที่สาขาอื่น สามารถมาลองกันได้ที่ตึกอิตัลไทย ถนนเพชรบุรี กันได้เลยค่า :D